Stephanie Chircop kitbet stqarrija fit-tul fejn titlob lill-poplu Malti jkun qalbien quddiem is-sitwazzjoni tal-Covid, filwaqt li talbet ukoll lill-awtoritajiet sabiex ma jibqgħux jordnaw ċertu affarijiet liċ-ċittadini Maltin. Hi tgħid, "Minn meta l-awtoritajiet saru jieħdu ħsieb saħħitna b'mod għami? U jiġġieldu magħna biex nittaqbu? Mela bl-istess argument għaliex ma jagħmlux ban fuq is-sigaretti li jagħmlu ħsara biss? Għax kollox dwar il-flus! Kristu bassar li se jinħoloq xi ħaġa li n-nies jaraw aqwa minnu! Spiċċajna ngħixu ġo dinja fejn qed noqtlu lil xulxin minħabba l-flus! Minn dejjem hekk kienet imma issa iktar evidenti minn qatt qabel! U f'wiċċna!" Stephanie tkompli bil-karba, "Qum ja poplu ġiefa! Neħħi l-għamad li għamlulna u tkellem! Qed jgħaddu romblu minn fuqna u kulħadd qed jaċċetta! Qed naċċettaw li jitnaqqru d-drittijiet tagħna! Dawn huma nies li aħna tajniehom il-poter! Imma nistgħu neħduhulhom! Diġà qed naħsbu għad-drive-in tal-voti jekk Alla jrid! Hekk ma jimpurtax ikollok il-Covid? Mela allura bl-istess argument għaliex meta jkollna l-Covid ma nitħallewx induru bil-karozza? Kemm intom foloz! Qed tagħmlu dan kollu għall-iskapitu tal-vulnerabbli u l-innoċenti!" "Neħħejtulna d-dritt għall-libertà! Id-dritt li nieħdu l-arja biż-żikk ta' maskri! Id-dritt tal-għażla u d-dritt tal-moviment! X'jonqos teħdulna? Se ġġibuna priġunieri ġo djarna stess! Nies, qumu minn hemm! Iktar qed jimirdu nies b'mard mentali milli bil-Covid! Però aħna għandna s-setgħa li nbiddlu dan kollu. Flimkien niġbdu ħabel wieħed!" Kliem b'saħħtu li l-preżentatriċi tidher li tassew temmen fih. Hi tkompli tgħid, "Qatt ma nikkummenta b'dan il-mod… u min jafni sewwa jaf x'jien u kemm jien mara nġib rispett lil kulħadd… iżda ma niflaħx iktar insoffri inġustizzja u nkun xhieda tal-inġustizzji li qed isiru! Ara jitħajrux jibdew ifaqqgħu l-multi lil dawk li mhumiex ivvaċċinati! Aħna dejjem konna magħrufin bħala poplu qalbieni u b'fidi kbira f'idejn Alla! Ma nistax inniżżilha li spiċċajna f'din is-sitwazzjoni!" Fl-aħħar nett Stephanie tagħlaq bil-kliem, "Jekk joġgħobkom, intom kollha kkonċernati, l-awtoritajiet, l-uffiċċju tas-Supretendent tas-Saħħa, ministri… nitkarrab bil-ħniena… la tħallux pajjiżna jegħreq. Intom min intom, aħsbu f'uliedkom u l-ġenerazzjonijiet li ġejjin! Jien ma nibża' minn ħadd! Minn Alla biss nibża'! Imma wliedi bla vuċi u min hu vulnerabbli wkoll! Aħsbu b'imħabba, b'empatija, b'tolleranza u agħmlu l-għażliet ġusti." Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo